stanford-oval/wikipedia huggingface dataset:
กรมโรงงานอุตสาหกรรม

| --- | --- |
Department of Industrial Works
เครื่องหมายราชการ
ภาพรวมกรม
ก่อตั้ง: 5 พฤษภาคม พ.ศ. 2485; 82 ปีก่อน (2485-05-05)
ประเภท: ส่วนราชการ
เขตอำนาจ: ทั่วราชอาณาจักร
สำนักงานใหญ่: เลขที่ 75/6 ถนนพระรามที่ 6 แขวงทุ่งพญาไท เขตราชเทวี กรุงเทพมหานคร 10400
บุคลากร: 623 คน (พ.ศ. 2565)
งบประมาณต่อปี: 538,987,300 บาท (พ.ศ. 2568)
ฝ่ายบริหารกรม: พรยศ กลั่นกรอง, อธิบดี สุนทร แก้วสว่าง, รองอธิบดี ธีรทัศน์ อิศรางกูร ณ อยุธยา, รองอธิบดี ว่าง, รองอธิบดี
ต้นสังกัดกรม: กระทรวงอุตสาหกรรม
เว็บไซต์: เว็บไซต์อย่างเป็นทางการ
กรมโรงงานอุตสาหกรรม (อังกฤษ: Department of Industrial Works) เป็นหน่วยงานส่วนราชการระดับกรม สังกัดกระทรวงอุตสาหกรรม- โดยมีหน้าที่ในการบริหาร จัดการ และกำกับดูแลธุรกิจอุตสาหกรรม โดยยึดแนวทางการรักษาสิ่งแวดล้อม ความปลอดภัย สุขอนามัย และประหยัดพลังงาน รวมไปถึงสนับสนุนข้อมูล และ องค์ความรู้ต่างๆ ที่เกี่ยวข้องกับการพัฒนาธุรกิจอุตสาหกรรม
ประวัติกรม

สืบเนื่องจาก พระราชกำหนด แก้ไขเพิ่มเติมพระราชบัญญัติ ปรับปรุงกระทรวง ทบวง กรม พุทธศักราช 2484 พุทธศักราช 2485 ลงวันที่ 5 พฤษภาคม 2485 ได้มีการจัดตั้ง กระทรวงการอุตสาหกรรม ขึ้น และได้จัดตั้งกรมในปีเดียวกัน โดยมีหน้าที่ในการดูแลโรงงานต่างๆ ของรัฐ ให้การดำเนินงานเป็นไปอย่างมีประสิทธิภาพ รวมไปถึงการปรับปรุงมาตรฐาน คุณภาพและปริมาณ รักษาระดับราคาของผลิตภัณฑ์ที่โรงงานต่างๆ ผลิตจำหน่ายแก่ประชาชน พร้อมทั้งสนับสนุนส่งเสริมอุตสาหกรรมที่เห็นว่ามีความจำเป็นแก่ประเทศในยามสงคราม
ตราสัญลักษณ์ของกรม > ตราสัญลักษณ์เดิมของกรม

ตราเดิมของกรมมีความหมายดังนี้:
รูปโลก หมายถึง แบบมาตรฐานสากล รวมถึงสภาพแวดล้อมรอบโลก ในที่นี้คือ ตัวแทนสิ่งแวดล้อมของภาคอุตสาหกรรมโดยรวม
เฟืองสีแดงเลือดหมู หมายถึง ตัวแทนภาคอุตสาหกรรม เครื่องจักรกล สีแดงอีกนัยหนึ่งคือ การตื่นตัวอยู่ตลอดเวลา รวมถึงความแข็งแกร่งอีกด้วย
ใบไม้สีเขียว หมายถึง ตัวแทนความร่มรื่น ความเป็นธรรมชาติที่ภาครัฐโดยเฉพาะภาคอุตสาหกรรมต้องคงอยู่ และควบคู่ไปกับการพัฒนาอุตสาหกรรม
เครื่องหมายความปลอดภัย หมายถึง ตัวแทนด้านความปลอดภัย สุขอนามัยของโรงงานอุตสาหกรรม
ตราสัญลักษณ์ของกรม > ตราสัญลักษณ์ปัจจุบันของกรม

ตราปัจจุบันของกรมมีความหมายดังนี้:
ความเป็นไทย หน้าจั่ว ลายไทย ลายกนก โรงงานอุตสาหกรรมต่างๆ ตราสัญลักษณ์ แสดงถึงความเรียบง่าย แสดงความเป็นไทยสมัยใหม่ ลักษณะคล้ายเปลวไฟเพลิงในโรงงานอุตสาหกรรมอันหมายถึงความรุ่งเรือง ความเจริญ การงาน ฯลฯ
ด้านนอกเป็นรูปเฟือง หมายถึง อุตสาหกรรม
ภายในเป็นรูปวงกลมเป็นรูปพระนารายณ์ หมายถึง การปกป้องดูแลความปลอดภัยในโรงงานอุตสาหกรรมต่างๆ และยังหมายถึงการสร้างเสริมและพัฒนาทางด้านอุตสาหกรรมของประเทศให้ก้าวหน้าสามารถแข่งขันกับต่างประเทศได้
สีธงชาติ หมายถึง อุตสาหกรรมไทย ที่มีความมั่งคง ความก้าวหน้า การสงเสริมอุตสาหกรรมไทยให้เจริญยิ่งๆขึ้น
แหล่งข้อมูลอื่น

กรมโรงงานอุตสาหกรรม เก็บถาวร 2018-07-29 ที่ เวย์แบ็กแมชชีน
| ด ค กหน่วยงานในสังกัดและหน่วยงานภายใต้การกำกับดูแลของกระทรวงอุตสาหกรรมของไทย |
| --- | --- |
กรม: สำนักงานรัฐมนตรี • สำนักงานปลัดกระทรวง • กรมส่งเสริมอุตสาหกรรม • กรมโรงงานอุตสาหกรรม • สำนักงานมาตรฐานผลิตภัณฑ์อุตสาหกรรม • สำนักงานเศรษฐกิจอุตสาหกรรม • กรมอุตสาหกรรมพื้นฐานและการเหมืองแร่ • สำนักงานคณะกรรมการอ้อยและน้ำตาลทราย
รัฐวิสาหกิจ: การนิคมอุตสาหกรรมแห่งประเทศไทย • ธนาคารพัฒนาวิสาหกิจขนาดกลางและขนาดย่อมแห่งประเทศไทย
หมวดหมู่
ตราเดิมของกรม
ตราปัจจุบันของกรม
อานันท์ ปันยารชุน

| อานันท์ ปันยารชุนม> ป.ช. ม.ว.ม. ป.ภ. ท.จ.ว. ภ.ป.ร. ๓ |
| --- | --- |
อานันท์ ใน พ.ศ. 2553

นายกรัฐมนตรีไทย คนที่ 18
ดำรงตำแหน่ง 2 มีนาคม พ.ศ. 2534 – 22 มีนาคม พ.ศ. 2535
กษัตริย์: พระบาทสมเด็จพระมหาภูมิพลอดุลยเดชมหาราช บรมนาถบพิตร
รอง: เสนาะ อูนากูล เภา สารสิน มีชัย ฤชุพันธุ์
ก่อนหน้า: สุนทร คงสมพงษ์ (หัวหน้าคณะรักษาความสงบเรียบร้อยแห่งชาติ)
ถัดไป: สุจินดา คราประยูร
ดำรงตำแหน่ง 10 มิถุนายน พ.ศ. 2535 – 23 กันยายน พ.ศ. 2535
กษัตริย์: พระบาทสมเด็จพระมหาภูมิพลอดุลยเดชมหาราช บรมนาถบพิตร
รอง: เภา สารสิน เกษม สุวรรณกุล หม่อมราชวงศ์เกษมสโมสร เกษมศรี
ก่อนหน้า: มีชัย ฤชุพันธุ์ (รักษาการ)
ถัดไป: ชวน หลีกภัย
ปลัดกระทรวงการต่างประเทศ
ดำรงตำแหน่ง 12 สิงหาคม พ.ศ. 2518 – 11 มีนาคม พ.ศ. 2520
รัฐมนตรีว่าการ: ชาติชาย ชุณหะวัณ พิชัย รัตตกุล อุปดิศร์ ปาจรียางกูร
ก่อนหน้า: แผน วรรณเมธี
ถัดไป: วงศ์ พลนิกร
 
ข้อมูลส่วนบุคคล
เกิด: 9 สิงหาคม พ.ศ. 2475 (92 ปี) จังหวัดพระนคร ประเทศสยาม
พรรคการเมือง: อิสระ
คู่สมรส: หม่อมราชวงศ์สดศรีสุริยา จักรพันธุ์
บุตร: 2 คน
บุพการี: พระยาปรีชานุสาสน์ (บิดา)
ญาติ: รักษ ปันยารชุน (พี่ชาย)
ลายมือชื่อ: 

อานันท์ ปันยารชุน ม.ป.ช. ม.ว.ม. ป.ภ. ท.จ.ว. ภ.ป.ร. ๓ (เกิด 9 สิงหาคม พ.ศ. 2475) เป็นนายกรัฐมนตรีไทยคนที่ 18 อดีตปลัดกระทรวงการต่างประเทศ และอดีตเอกอัครราชทูตไทยประจำสหประชาชาติ ประเทศแคนาดา สหรัฐอเมริกา และประเทศเยอรมนี ดำรงตำแหน่งนายกรัฐมนตรี 2 สมัย หลังรัฐประหารในประเทศไทย พ.ศ. 2534 และเหตุการณ์พฤษภาทมิฬ เขายังได้รับรางวัลรามอน แมกไซไซ สาขาบริหารรัฐกิจ ประจำปี พ.ศ. 2540 ทูตสันถวไมตรีของกองทุนเพื่อเด็กแห่งสหประชาชาติ (ยูนิเซฟ) ประจำประเทศไทย ทั้งนี้ อานันท์เป็นนายกรัฐมนตรีไทยคนแรกที่เกิดหลังเหตุการณ์การปฏิวัติสยาม พ.ศ. 2475
ประวัติ

อานันท์ ปันยารชุน เกิดเมื่อวันที่ 9 สิงหาคม พ.ศ. 2475 ภูมิลำเนา ณ จังหวัดพระนคร เป็นบุตรคนสุดท้องในจำนวนพี่น้องทั้งหมด 12 คน ของมหาอำมาตย์ตรี พระยาปรีชานุสาสน์ (เสริญ ปันยารชุน) ชาวไทยเชื้อสายมอญ กับคุณหญิงปฤกษ์ ปรีชานุสาสน์ (ปฤกษ์ โชติกเสถียร) ชาวไทยเชื้อสายจีน (แคะ) ซึ่งตัวเขาเองมีเชื้อสายจีนมาจากยายซึ่งใช้แซ่เล่า (จีน: 劉; หลิว)
อานันท์ ปันยารชุนมีพี่น้องดังนี้
พันตรี รักษ์ ปันยารชุน
สุธีรา เกษมศรี ณ อยุธยา
ปฤถา วัชราภัย
กุนตี พิชเยนทรโยธิน
กุศะ ปันยารชุน
หม่อมจิตรา วรวรรณ ณ อยุธยา
ดุษฎี โอสถานนท์
พันตำรวจเอก ประสัตถ์ ปันยารชุน
กรรถนา อิศรเสนา ณ อยุธยา
สุภาพรรณ ชุมพล ณ อยุธยา
ชัช ปันยารชุน
อานันท์สมรสกับหม่อมราชวงศ์สดศรีสุริยา จักรพันธุ์ ธิดาหม่อมเจ้าคัสตาวัส จักรพันธุ์  และหม่อมเจ้าทิตยาทรงกลด รพีพัฒน์ มีบุตรธิดาด้วยกัน 2 คนคือ
นันดา ไกรฤกษ์ (สมรสกับ ไกรทิพย์ ไกรฤกษ์ บุตรพูนเพิ่ม ไกรฤกษ์ อดีตเลขาธิการสำนักพระราชวัง)
ดารณี เจริญรัชต์ภาคย์ อดีตกรรมการองค์การสื่อสารมวลชนแห่งประเทศไทย  (สมรสกับ ชัชวิน เจริญรัชต์ภาคย์ บุตร ศ.ดร.นาวาเอก เจริญ เจริญรัชต์ภาคย์ ร.น. อดีตปลัดกระทรวงคมนาคม และ ท่านผู้หญิงสมศรี)
ประวัติ > การศึกษาและการทำงาน

อานันท์จบการศึกษาชั้นมัธยมจากโรงเรียนอำนวยศิลป์ และโรงเรียนกรุงเทพคริสเตียนวิทยาลัย จากนั้นไปศึกษาต่อที่กรุงลอนดอน สหราชอาณาจักร จากดัลวิชคอจเลจ (Dulwich College)  และปริญญาตรีด้านกฎหมาย (เกียรตินิยม) จากมหาวิทยาลัยเคมบริดจ์ เมื่อ พ.ศ. 2498
หลังจบการศึกษา อานันท์เข้ารับราชการที่กระทรวงการต่างประเทศ ได้รับแต่งตั้งเป็นเอกอัครราชทูตไทยประจำสหประชาชาติ เมื่อ พ.ศ. 2510 จากนั้นย้ายไปเป็นเอกอัครราชทูตไทยประจำประเทศแคนาดา สหรัฐ และเป็นผู้แทนถาวรแห่งประเทศไทยประจำสหประชาชาติ
ในปี พ.ศ. 2518 อานันท์ เป็นหัวหน้าคณะผู้แทนไทย เดินทางไปเปิดความสัมพันธ์ทางการทูตกับสาธารณรัฐประชาชนจีน ก่อนที่หม่อมราชวงศ์คึกฤทธิ์ ปราโมช จะเดินทางไปสถาปนาความสัมพันธ์อย่างเป็นทางการในเวลาต่อมา วันที่ 1 สิงหาคม พ.ศ. 2518 อานันท์ ถูกปลดจากตำแหน่งเอกอัครราชทูตประจำคณะทูตถาวรสหประชาชาติ ณ นครนิวยอร์ก โดยให้เป็นเอกอัครราชทูตประจำประเทศสหรัฐเพียงตำแหน่งเดียวในวันที่ 12 สิงหาคม พ.ศ. 2518ได้รับแต่งตั้งเป็นปลัดกระทรวงการต่างประเทศ
ในวันที่ 12 มีนาคม พ.ศ. 2520 ได้รับแต่งตั้งเป็น เอกอัครราชทูตผู้แทนพิเศษ ประจำกระทรวง สำนักงานปลัดกระทรวง กระทรวงการต่างประเทศ ในรัฐบาล ธานินทร์ กรัยวิเชียร
จากนั้นถูกย้ายไปดำรงตำแหน่งเอกอัครราชทูตไทย ประจำประเทศเยอรมนี ก่อนจะลาออกจากราชการในปี พ.ศ. 2522
อานันท์ หันมาทำงานด้านธุรกิจ ร่วมงานกับกลุ่มบริษัทสหยูเนี่ยน จนกระทั่งเป็นประธานกรรมการกลุ่มบริษัทเมื่อ พ.ศ. 2534 และดำรงตำแหน่งประธานสภาอุตสาหกรรมแห่งประเทศไทย
บทบาททางการเมือง > ดำรงตำแหน่งนายกรัฐมนตรี

อานันท์ ดำรงตำแหน่งนายกรัฐมนตรี สมัยแรกระหว่างวันที่ 2 มีนาคม พ.ศ. 2534 ถึง 22 มีนาคม พ.ศ. 2535 ภายหลังการรัฐประหารในประเทศไทย พ.ศ. 2534 จากการเสนอชื่อโดยพลเอกสุจินดา คราประยูร ซึ่งเป็นศิษย์เก่าโรงเรียนอำนวยศิลป์เช่นกัน ทั้งเคยร่วมงานกับนายอานันท์ เมื่อ พ.ศ. 2514 ขณะพันโทสุจินดา (ยศขณะนั้น) เป็นรองผู้ช่วยทูตทหารบก ประจำสถานเอกเอกอัครราชทูตไทย ประจำกรุงวอชิงตัน และนายอานันท์ เป็นเอกอัครราชทูตไทยประจำสหรัฐ ผลจากการเลือกให้นายอานันท์เป็นนายกรัฐมนตรีของประเทศไทยในตอนนั้นช่วยให้ท่านได้ชื่อว่าเป็นนายกรัฐมนตรีของไทยคนแรกที่เกิดภายหลังเปลี่ยนแปลงการปกครอง
ภารกิจหลักของรัฐบาลนายอานันท์ในสมัยแรก คือ การร่างรัฐธรรมนูญ และจัดการเลือกตั้งสมาชิกสภาผู้แทนราษฎร นายอานันท์ ได้นำบุคคลผู้มีความรู้ความสามารถ และมีภาพพจน์ที่ดี มาดำรงตำแหน่งรัฐมนตรี เช่น นายนุกูล ประจวบเหมาะ นายเสนาะ อูนากูล นายโฆษิต ปั้นเปี่ยมรัษฎ์
การบริหารประเทศของนายอานันท์ ภายใต้คำสั่งของคณะรสช. ทำให้รัฐบาล รสช ได้รับได้สืบทอดอำนาจได้
นายอานันท์ พ้นจากตำแหน่งนายกรัฐมนตรี ภายหลังการเลือกตั้งทั่วไปในวันที่ 22 มีนาคม พ.ศ. 2535 ในการเลือกตั้งครั้งนั้น พรรคสามัคคีธรรมได้รับการเลือกตั้งเข้ามามากที่สุด จำนวน 79 คน เป็นแกนนำจัดตั้งรัฐบาล แต่นายณรงค์ วงศ์วรรณ หัวหน้าพรรคกลับไม่สามารถดำรงตำแหน่งนายกรัฐมนตรีได้ หลังจากนางมาร์กาเร็ต แท็ตไวเลอร์ โฆษกกระทรวงการต่างประเทศสหรัฐ ออกมาประกาศว่า นายณรงค์ เป็นหนึ่งในบัญชีดำ ผู้ไม่สามารถขอวีซ่าเดินทางเข้าสหรัฐได้ เนื่องจากมีความใกล้ชิดกับการค้ายาเสพติด
พรรคร่วมเสียงข้างมาก ซึ่งประกอบด้วยพรรคสามัคคีธรรม พรรคชาติไทย พรรคกิจสังคม พรรคประชากรไทย พรรคราษฎร จึงสนับสนุนให้พลเอกสุจินดา คราประยูร ขึ้นดำรงตำแหน่งนายกรัฐมนตรีคนที่ 19 ทั้งที่ก่อนหน้านี้ พลเอกสุจินดาเคยประกาศว่า จะไม่ดำรงตำแหน่งนายกรัฐมนตรี และกล่าวในเวลาต่อมาว่า จำเป็นต้อง "เสียสัตย์เพื่อชาติ" โกหกประชาชนอย่างหน้าด้านๆ
การดำรงตำแหน่งนายกรัฐมนตรีของพลเอกสุจินดา ทำให้เกิดกระแสการคัดค้านอย่างรุนแรง มีกลุ่มผู้ชุมนุมประท้วงที่ท้องสนามหลวงเพิ่มขึ้นจนถึงห้าแสนคน จนนำมาสู่การใช้กำลังปะทะ และปราบปรามในวันที่ 17 พฤษภาคม พ.ศ. 2535 หรือ เหตุการณ์พฤษภาทมิฬ
ภายหลังเหตุการณ์ความรุนแรง พลเอกสุจินดาประกาศลาออกจากตำแหน่ง  ฝ่ายพรรคร่วมเสียงข้างมาก ร่วมกันสนับสนุนให้ พลอากาศเอกสมบุญ ระหงษ์ หัวหน้าพรรคชาติไทย ดำรงตำแหน่งนายกรัฐมนตรี แต่แล้วนายอาทิตย์ อุไรรัตน์ รองหัวหน้าพรรคสามัคคีธรรม ประธานสภาผู้แทนราษฎร ผู้ลงนามรับสนองพระบรมราชโองการ ได้ตัดสินใจเสนอชื่อนายอานันท์ ปันยารชุน ขึ้นทูลเกล้าฯ แทนที่จะเป็นพลอากาศเอกสมบุญ ระหงษ์
นายอานันท์ ปันยารชุน ได้รับพระบรมราชโองการ โปรดเกล้าฯ ดำรงตำแหน่งนายกรัฐมนตรีสมัยที่สอง ในวันที่ 10 มิถุนายน พ.ศ. 2535 จัดตั้งรัฐบาลเฉพาะกิจ เพื่อจัดการเลือกตั้งใหม่ โดยรัฐมนตรีส่วนใหญ่ เป็นรัฐมนตรีที่เคยดำรงตำแหน่งมาก่อนในสมัยแรก
นายอานันท์ พ้นจากตำแหน่งนายกรัฐมนตรีสมัยที่สองในวันที่ 23 กันยายน พ.ศ. 2535 ภายหลังการเลือกตั้งเมื่อวันที่ 13 กันยายน พ.ศ. 2535 ซึ่งพรรคประชาธิปัตย์ได้รับเลือกตั้งเข้ามามากที่สุด และนายชวน หลีกภัย หัวหน้าพรรคประชาธิปัตย์ดำรงตำแหน่งนายกรัฐมนตรีคนที่ 20
พ.ศ. 2551 อานันท์ได้รับการติดต่อจาก พลอากาศเอก สิทธิ เศวตศิลา องคมนตรี ให้เข้าร่วมแผนการณ์ล้มรัฐบาลสมัคร สุนทรเวช ที่อยู่ระหว่างรอเสนอต่อพระบาทสมเด็จพระเจ้าอยู่หัวภูมิพลอดุลยเดช และให้อานันท์ ปันยารชุนดำรงตำแหน่งนายกรัฐมนตรีแทน
บทบาททางการเมือง > คณะกรรมการปฏิรูปประเทศ

อานันท์ ปันยารชุน ได้เข้ามารับหน้าที่ประธานคณะกรรมการปฏิรูปประเทศ หลังการชุมนุมของแนวร่วมประชาธิปไตยต่อต้านเผด็จการแห่งชาติ พ.ศ. 2553 ยุติลง ในช่วงเดือนกรกฎาคม พ.ศ. 2553 โดยทำหน้าที่ยกร่างแผนปฏิบัติการที่สามารถนำไปปฏิบัติ และแก้ไขปัญหาความอยุติธรรม และความเหลื่อมล้ำที่เกิดขึ้น ซึ่งคณะกรรมการดังกล่าวประกอบด้วยคณะกรรมการ จำนวน 19 คน ทำงานคู่ขนานไปกับคณะกรรมการสมัชชาปฏิรูปประเทศ
ความเห็นทางการเมือง > รัฐประหารในประเทศไทย พ.ศ. 2549

อานันท์สนับสนุนรัฐประหารในประเทศไทย พ.ศ. 2549 เขาเป็นนักวิจารณ์พันตำรวจโททักษิณ ชินวัตร เป็นเวลาหลายปีก่อนรัฐประหาร และเขาโทษทักษิณว่าเป็นต้นเหตุ เขายังเกรงว่า คณะรัฐประหารจะล้มเหลวและทักษิณจะกลับคืน อานันท์อ้างว่า ประชาชนตอบรับรัฐประหารอย่างดีและการห้ามการคัดค้านหรือกิจกรรมทางการเมืองของคณะรัฐประหารจะไม่อยู่นาน เขายังประหลาดใจต่อการประณามของนานาประเทศต่อรัฐประหาร
ความเห็นทางการเมือง > รัฐประหารในประเทศไทย พ.ศ. 2557

อานันท์ยืนยันว่าประเทศไทยไม่เคยมีประชาธิปไตยมาโดยตลอด แต่คนไทยหลอกตัวเองว่ามี ตนไม่เห็นด้วยกับรัฐประหารแต่เข้าใจว่ามีความจำเป็น ตนเห็นว่าความชอบธรรมไม่สำคัญเท่ากับทำอะไรให้ประเทศชาติบ้าง เชื่อว่าหากรัฐบาลยอมคืนอำนาจให้ประชาชน ทหารก็คงไม่ออกมารัฐประหาร เขากล่าวว่า อยากเห็นธรรมาภิบาลในระบอบประชาธิปไตย ไม่ใช่ประชาธิปไตย ตนเชื่อว่าการเลือกตั้งไม่ใช่คำตอบเดียวของประชาธิปไตย ต้องมีค่านิยมประชาธิปไตย องค์กรถ่วงดุล ระบบตุลาการที่เที่ยงธรรมและสิทธิแสดงความคิดเห็นด้วย
เมื่อถูกถามว่า รัฐประหารจะนำไปสู่สังคมที่ดี มีคุณค่าประชาธิปไตยจากการเลือกตั้งหรือไม่ เขาตอบว่า "เท่าที่ผมอ่านหนังสือพิมพ์ เขาบอกมันจะมีเลือกตั้ง" เขาเห็นว่า ที่ผ่านมาสังคมไทยได้ทำทุกวิถีทางในการจัดการกับปัญหาแล้ว แต่ช่องทางมันตันหมด เขาไม่ตอบว่าเห็นด้วยกับรัฐประหารหรือไม่ แต่บอกว่ารัฐประหารไม่จำเป็นต้องไม่ดีเสียหมด เขากล่าวว่า ต้องระวังไม่ให้สังคมกลับไปสู่จุดก่อนเกิดรัฐประหาร เพราะประชาชนจะถามว่า ทำไมทหารยังเข้ามาเหมือนเดิม
สมาชิกคณะมนตรีไตรภาคี

อานันท์ ปันยารชุน เป็นสมาชิกคณะมนตรีไตรภาคีภูมิภาคเอเชียแปซิฟิค พ.ศ. 2554-2557 ตัวแทนประเทศไทย
รางวัลและเกียรติยศ

| นายกองใหญ่ อานันท์ ปันยารชุน |
| --- | --- |
รับใช้: กองอาสารักษาดินแดน
ชั้นยศ:  นายกองใหญ่
อานันท์ ปันยารชุน ได้รับพระราชทานยศนายกองใหญ่แห่งกองอาสารักษาดินแดน ในฐานะนายกรัฐมนตรีและหัวหน้าของผู้บัญชาการกองอาสารักษาดินแดน
เครื่องราชอิสริยาภรณ์ > เครื่องราชอิสริยาภรณ์ไทย

พ.ศ. 2534 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2531 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2546 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 1 ปฐมดิเรกคุณาภรณ์ (ป.ภ.)
พ.ศ. 2534 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้าวิเศษ (ท.จ.ว.) (ฝ่ายหน้า)
พ.ศ. 2510 –  เหรียญรัตนาภรณ์ รัชกาลที่ 9 ชั้นที่ 3 (ภ.ป.ร.3)
เครื่องราชอิสริยาภรณ์ > เครื่องราชอิสริยาภรณ์ต่างประเทศ

อิตาลี :
พ.ศ. 2504 -  เครื่องอิสริยาภรณ์คุณธรรมแห่งสาธารณรัฐอิตาลี ชั้นที่ 3
เกาหลีใต้ :
พ.ศ. 2513 -  เครื่องอิสริยาภรณ์ดีเด่นทางการทูต ชั้นที่ 1
อินโดนีเซีย :
พ.ศ. 2514 -  เครื่องอิสริยาภรณ์ดาวแห่งการบริการ ชั้นอุตมา
เบลเยียม :
พ.ศ. 2533 -  เครื่องราชอิสริยาภรณ์เดอลากูรอน ชั้นที่ 2
ญี่ปุ่น :
พ.ศ. 2534 -  เครื่องราชอิสริยาภรณ์อาทิตย์อุทัย ชั้นที่ 1
บริเตนใหญ่ :
พ.ศ. 2539 -  เครื่องราชอิสริยาภรณ์จักรวรรดิบริติช ชั้นทุติยาภรณ์ (ฝ่ายพลเรือน) (KBE)
สวีเดน :
พ.ศ. 2550 -  เครื่องราชอิสริยาภรณ์โพลาร์ สตาร์ ชั้นที่ 1
แหล่งข้อมูลอื่น

อานันท์ ปันยารชุน
ประวัติ อานันท์ ปันยารชุน เก็บถาวร 2006-10-11 ที่ เวย์แบ็กแมชชีน
เปิดกรุพี่น้อง 12 คน นั่งเรียงเคียงข้าง อานันท์ ปันยารชุน[ลิงก์เสีย]
สหพัฒนพิบูล

| --- | --- |
ประเภท: บริษัทมหาชนจำกัด
การซื้อขาย: SET:SPC
ก่อตั้ง: พ.ศ. 2485 (83 ปีที่แล้ว) (2485)
ผู้ก่อตั้ง: ดร.เทียม โชควัฒนา
สำนักงานใหญ่: 2156 ถนนเพชรบุรีตัดใหม่ แขวงบางกะปิ เขตห้วยขวาง กรุงเทพมหานคร 10320, ประเทศไทย
ผลิตภัณฑ์: มาม่า และ สินค้าอุปโภคบริโภค
เจ้าของ: นายบุญชัย โชควัฒนา
เว็บไซต์: http://www.sahapat.com/
บริษัท สหพัฒนพิบูล จำกัด (มหาชน) (อังกฤษ: Saha Pathanapibul Public Company Limited ชื่อย่อ: SPC) เป็นบริษัทตัวแทนจำหน่ายสินค้าอุปโภคบริโภครายใหญ่ของประเทศไทย ก่อตั้งเมื่อปี พ.ศ. 2485 เทียม โชควัฒนา โดยเปิดเป็นร้านชื่อ "เฮียบเซ่งเชียง" ที่ตรอกอาเนียเก็ง ถนนทรงวาด จากนั้นจึงเริ่มก่อตั้งเป็นบริษัทเมื่อวันที่ 15 มกราคม พ.ศ. 2495 ก่อนเปลี่ยนชื่อเป็นชื่อปัจจุบันในเวลาต่อมา และเข้าจดทะเบียนในตลาดหลักทรัพย์แห่งประเทศไทยเมื่อวันที่ 30 มิถุนายน พ.ศ. 2521 ก่อนจดทะเบียนแปลงสภาพเป็นบริษัทมหาชนจำกัด เมื่อวันที่ 9 พฤษภาคม พ.ศ. 2537
ปัจจุบัน บุญชัย โชควัฒนา เป็นประธานกรรมการบริษัทและประธานกรรมการบริหาร, อภิสิทธิ์ เวชชาชีวะ เป็นรองประธานกรรมการ และ เวทิต โชควัฒนา เป็นรองประธานกรรมการบริหารและกรรมการผู้อำนวยการ
ประวัติ

บริษัท สหพัฒนพิบูล จำกัด (มหาชน) เริ่มก่อตั้งโดย เทียม โชควัฒนา ในปี พ.ศ. 2485 ภายใต้ชื่อ "เฮียบเซ่งเชียง" ที่ตรอกอาเนียเก็ง ถนนทรงวาด ด้วยเงินทุนเพียง 10,000 บาท โดยเริ่มจากการขายของเบ็ดเตล็ดที่สั่งซื้อจากฮ่องกง
ต่อมาได้ขยายกิจการเป็นตัวแทนจำหน่ายสินค้าจาก ต่างประเทศในปี 2495 “เฮียบเซ่งเชียง” ได้เปลี่ยนชื่อเป็น บริษัท สหพัฒนพิบูล จำกัด ด้วย ทุนจดทะเบียน 1 ล้านบาท โดยนำเข้าสินค้าอุปโภคบริโภคนานาชนิดมาจำหน่าย ต่อมาได้สร้างโรงงานโดยร่วมทุนกับบริษัท ไลอ้อน ประเทศญี่ปุ่น เพื่อผลิตยาสีฟ้น แชมพู ผงซักฟอก และ ได้สร้างโรงงานผลิตบะหมี่กึ่งสำเร็จรูปมาม่า
ความสำเร็จของผงซักฟอกเปาบุ้นจิ้น และบะหมี่กึ่งสำเร็จรูปมาม่านั้น ทำให้บริษัทสหพัฒนพิบูล เริ่มขยายโรงงานไปที่ศรีราชา และได้เข้าจดทะเบียนในตลาดหลักทรัพย์แห่งประเทศไทยด้วยเงินทุนจดทะเบียน 30 ล้านบาทเมื่อวันที่ 30 มิถุนายน พ.ศ. 2521
ต่อมา ในปี พ.ศ. 2531 ได้เพิ่มทุนจดทะเบียนเป็น 200 ล้านบาท จนกระทั่งปัจจุบันบริษัทมีทุนจดทะเบียนรวมทั้งสิ้น 600 ล้านบาท
ดร.เทียม โชควัฒนา  มีบุตร-ธิดา ด้วยกันทั้งสิ้น 8 คน เป็นชาย 6 คน หญิง 2 คนคือ บุญเอก บุญปกรณ์ บุณยสิทธิ ศิริยล ศิรินา ณรงค์ บุญชัย  บุญเกียรติ โชควัฒนา
นายบุญชัย โชควัฒนา ประธานกรรมการ บริษัท สหพัฒนพิบูล จำกัด (มหาชน) สมรสกับ นางลัดดา โชควัฒนา ,มีบุตร 2 คน คือ ชัยลดา ตันติเวชกุล, ชัยลดล โชควัฒนา หรือ มั้งค์ นักแสดง พิธีกร และนักกอล์ฟอาชีพชาวไทย
สินค้า

ผลิตภัณฑ์ในครัวเรือน
ผงซักฟอกเปา
น้ำยาล้างจาน ไลปอนเอฟ และ ไลปอนเลมอน
ผลิตภัณฑ์ ไฮคลาส
ผงซักฟอกโปร
น้ำยาล้างจานโปร
ผลิตภัณฑ์กำจัดยุงและแมลง คินโช
น้ำยาขจัดคราบไคล ไฟท์
น้ำหอมปรับอากาศ Hana
ผลิตภัณฑ์น้ำยาทำความสะอาด ลุค
ผลิตภัณฑ์สำหรับเด็ก
ผลิตภัณฑ์โคโดโม
ผลิตภัณฑ์เซนต์แอนดรูว์
ผลิตภัณฑ์ส่วนบุคคล
ยาสีฟัน ซอลส์
โชกุบุสซึ โมโนกาตาริ
ซิสเท็มมา
สบู่สมุนไพร ฟลอเร่
ครีมปกป้องผิวช่วงตั้งครรภ์ ไอนิว
ไฮเฮิร์บ BSC
ผลิตภัณฑ์อาหาร
น้ำตาลทรายมิตรผล
ราชา ซอสหอยนางรม
ผักกาดดอง โชมิ
มาม่า บะหมี่ โจ๊ก
ลอตเต้
ขนมปังอบกรอบบิสชิน
ผลิตภัณฑ์ อสร
บะหมี่นิชชิน
เกลือปรุงทิพย์
น้ำแร่ มองต์เฟลอ
ผลิตภัณฑ์กุ๊งกิ๊ง 4me
ผลิตภัณฑ์ ควิกเชพ
ผลิตภัณฑ์ Richess
ผลิตภัณฑ์ แม่บ้าน
ผลิตภัณฑ์หมีพู
ผลิตภัณฑ์ใหม่
ผลิตภัณฑ์อาหารเสริม Q 10 (i-Healt)
ครีมโฟมล้างหน้าไบโอนิค
โอซาร์ บาลานซ์ เวเฟอร์เพิ่มเสริมอาหาร
กระดาษเช็ดหน้า BSC
น้ำนมวังเย็น
น้ำผลไม้มิซุ
ลูกกลิ้งระงับกลิ่นกาย มิสทีน
แป้งมิสทีน
ร้องเท้า Pan Star
ผลิตภัณฑ์ยา : ซาร่า
แหล่งข้อมูลอื่น

เว็บไซต์เครือสหกรุ๊ป
เว็บไซต์บริษัท สหพัฒนพิบูล จำกัด (มหาชน)
อินเดอะโคลเซ็ต

| "In the Closet" |
| --- | --- |

เพลงโดยไมเคิล แจ็กสัน
จากอัลบั้มDangerous
วางจำหน่าย: 8 พฤษภาคม 1992
บันทึกเสียง: มีนาคม — พฤษภาคม 1991 มีนาคม 1992
แนวเพลง: นิวแจ็กสวิง, อาร์แอนด์บี
ความยาว: 6:34 (Album Version) 4:49 (Single Version)
ค่ายเพลง: อีพิก
ผู้ประพันธ์เพลง: ไมเคิล แจ็กสัน เท็ดดี้ ไรลีย์
โปรดิวเซอร์: เท็ดดี้ ไรลีย์ ไมเคิล แจ็กสัน

"อินเดอะโคลเซ็ต" (อังกฤษ: In the Closet) เป็นเพลงของนักร้องชาวอเมริกัน ไมเคิล แจ็กสัน เป็นซิงเกิลที่ 3 ในสตูดิโออัลบั้มที่ 8 Dangerous เขียนโดย ไมเคิล แจ็กสัน และเท็ดดี้ ไรลีย์ เพลงนี้กลายเป็นอัลบั้มที่ 2 ที่ติดอันดับ 1 ของซิงเกิลอาร์แอนด์บี และอันดับที่ 3 ท็อปเท็นซิงเกิลป็อปที่กำลังฮิตอันดับ 6 ของ Billboard Hot 100
รายการเพลง

"In the Closet" (7" Edit) – 4:49
"In the Closet" (Club Mix) – 8:00
"In the Closet" (The Underground Mix) – 5:32
"In the Closet" (Touch Me Dub) – 7:53
"In the Closet" (KI's 12") – 6:55
"In the Closet" (The Promise) – 7:18
"In the Closet" (Club Edit) – 4:07
"In the Closet" (The Underground Mix) – 5:34
"In the Closet" (The Promise) – 7:20
"In the Closet" (The Vow) – 4:49
"Remember The Time" (New Jack Jazz 21) - 5:06
"In the Closet" (Radio Edit) – 4:37 (trayliner lists a time of 4:16)
"In the Closet" (7" Edit) – 4:49
"In the Closet" (The Mission Radio Edit) – 4:28
"In the Closet" (KI's 12") – 7:17 (trayliner lists a time of 6:57)
"In the Closet" (The Newark Mix) – 7:08 (trayliner lists a time of 6:51)
"In the Closet" (Freestyle Mix) – 6:34 (trayliner lists a time of 6:26)
"In the Closet" (The Mission) – 9:26
"In the Closet" (Club Mix) – 8:03
"In the Closet" (The Underground Mix) – 5:40
"In the Closet" (Touch Me Dub) – 6:42
"In the Closet" (KI's 12") – 7:17
"In the Closet" (The Mission) – 9:27
"In the Closet" (Freestyle Mix) – 6:35
"In the Closet" (The Mix Of Life) – 7:41
"In the Closet" (The Underground Dub) – 6:27
"In the Closet" (Club Edit) – 4:11
"In the Closet" (The Newark Mix) – 7:09
"In the Closet" (The Promise) – 7:26
"In the Closet" (The Vow) – 4:53
"Remember The Time" (New Jack Jazz 21) - 5:06
"In the Closet" (7" Edit) - 4:47
"In the Closet" (Club Mix) - 8:02
"In the Closet" (Music video) - 6:02
"In the Closet" (7" Edit) - 4:47
"In the Closet" (Club Mix) - 8:02
"In the Closet" (Music video) - 6:02
(Note: In the U.S. Visionary was only sold as the complete boxset. Individual DualDiscs were not able to be purchased)
"In the Closet" (Club Mix Music Video) - 8:02
"In the Closet" (Music video) - 6:02
"Making of 'In the Closet'"
องค์การสวนพฤกษศาสตร์

| --- | --- |
The Botanical Garden Organization
ตราสัญลักษณ์
ภาพรวมองค์การ
ก่อตั้ง: 7 เมษายน พ.ศ. 2535; 32 ปีก่อน (2535-04-07)
องค์การก่อนหน้า: สวนพฤกษศาสตร์ภาคเหนือ
ประเภท: รัฐวิสาหกิจ
เขตอำนาจ: ทั่วราชอาณาจักร
สำนักงานใหญ่: เลขที่ 100 หมู่ที่ 9 ถนนแม่ริม สะเมิง ตำบลแม่แรม อำเภอแม่ริม จังหวัดเชียงใหม่ 50180
บุคลากร: 419 คน (พ.ศ. 2566)
งบประมาณต่อปี: 204,892,000 บาท (พ.ศ. 2568)
ฝ่ายบริหารองค์การ: บรรณรักษ์ เสริมทอง, ประธานกรรมการ รัชดา พงษ์สัตยาพิพัฒน์, ผู้อำนวยการ ปิยเกษตร สุขสถาน, รองผู้อำนวยการ
ต้นสังกัดองค์การ: กระทรวงทรัพยากรธรรมชาติและสิ่งแวดล้อม
เว็บไซต์: เว็บไซต์ขององค์การ
องค์การสวนพฤกษศาสตร์ (ชื่อย่อ : อ.ส.พ.) เป็นรัฐวิสาหกิจของไทย ในสังกัดกระทรวงทรัพยากรธรรมชาติและสิ่งแวดล้อม จัดตั้งขึ้นตามพระราชกฤษฎีกาจัดตั้งองค์การสวนพฤกษศาสตร์ พ.ศ. 2535 เพื่อดำเนินงานด้านสวนพฤกษศาสตร์ การศึกษาค้นคว้าวิจัยและรวบรวมข้อมูลทางด้านพรรณพฤกษชาติของประเทศไทย โดยเป็นการโอนภารกิจของสวนพฤกษศาสตร์ภาคเหนือ ฝ่ายพฤกษศาสตร์ป่าไม้ กองบำรุง กรมป่าไม้ กระทรวงเกษตรและสหกรณ์มาดำเนินการ
องค์การสวนพฤกษศาสตร์มีสำนักงานใหญ่ตั้งอยู่ในอำเภอแม่ริม จังหวัดเชียงใหม่
ปัจจุบันมีพงศ์บุณย์ ปองทอง เป็นประธานกรรมการ และมีปวิช เฉลิมวัฒน์ เป็นผู้อำนวยการ
สวนพฤกษศาสตร์ในความดูแล

องค์การสวนพฤกษศาสตร์ มีสวนพฤกษศาสตร์ในความดูแล จำนวน 5 แห่ง ได้แก่
สวนพฤกษศาสตร์สมเด็จพระนางเจ้าสิริกิติ์ ตั้งอยู่ที่อำเภอแม่ริม จังหวัดเชียงใหม่ บนพื้นที่ 6,500 ไร่ เป็นแหล่งอนุรักษ์พืชวงศ์กล้วยไม้ ขิงข่า พืชหินปูน พืชสมุนไพร พืชทนแล้ง พืชกินแมลง พืชน้ำ
สวนพฤกษศาสตร์บ้านร่มเกล้าในพระราชดำริ พิษณุโลก ตั้งอยู่ที่อำเภอชาติตระการ จังหวัดพิษณุโลก บนพื้นที่ 1,380 ไร่ เป็นแหล่งอนุรักษ์พืชที่มีการกระจายพันธุ์ในพื้นที่สูง
สวนพฤกษศาสตร์ระยอง ตั้งอยู่ที่อำเภอแกลง จังหวัดระยอง บนพื้นที่ 830 ไร่ เป็นแหล่งรวบรวมและอนุรักษ์พืชชุ่มน้ำ
สวนพฤกษศาสตร์เมืองพลขอนแก่น ตั้งอยู่ที่อำเภอพล จังหวัดขอนแก่น บนพื้นที่ 75 ไร่ เป็นแหล่งรวบรวมและอนุรักษ์พืชสมุนไพรอีสาน
สวนพฤกษศาสตร์พระแม่ย่าสุโขทัย ตั้งอยู่ริมทุ่งทะเลหลวง บนพื้นที่ 340 ไร่ เพื่ออนุรักษ์พันธุ์ไม้ ศึกษาวิจัยและคืนถิ่นธรรมชาติ
และอยู่ระหว่างการเตรียมการจัดตั้งอีก 4 แห่ง คือ สวนพฤกษศาสตร์ภาคตะวันตก จังหวัดสุพรรณบุรี สวนพฤกษศาสตร์ภาคใต้ จังหวัดพังงา สวนพฤกษศาสตร์ภาคเหนือตอนบน จังหวัดแม่ฮ่องสอน และสวนพฤกษศาสตร์อีสาน จังหวัดขอนแก่น
การดำเนินงาน

องค์การสวนพฤกษศาสตร์ เป็นรัฐวิสาหกิจที่มีรายได้หลักจากการดำเนินงานศูนย์ฝึกอบรม ประมาณ 8.7 ล้านบาท รองลงมาคือ รายได้จากค่าเข้าชมสวนพฤกศาสตร์ ประมาณ 3.1 ล้านบาท ในปี พ.ศ. 2552 มีกำไรสุทธิรวมทั้งสิ้น 10.8 ล้านบาท แต่งบประมาณในการบริหารงานองค์การฯ มาจากเงินงบประมาณอุดหนุนของรัฐจำนวนกว่า 146.9 ล้านบาท
องค์การสวนพฤกษศาสตร์ มีบุคลากรในสังกัดจำนวน 547 คน (ณ ปี พ.ศ. 2553) ส่วนใหญ่เป็นลูกจ้างชั่วคราว/ลูกจ้างโครงการ โดยมีพนักงาน/ลูกจ้างประจำเพียง 95 คน (ร้อยละ 17)
กรดนิวคลีอิก

โครงสร้างของดีเอ็นเอเป็นเกลียวคู่
กรดนิวคลีอิก (อังกฤษ: nucleic acid) เป็นพอลิเมอร์ของนิวคลีโอไทด์ ที่ต่อกันด้วยพันธะฟอสโฟไดเอสเทอร์ ( phosphodiester bond ) โดยที่หมู่ของฟอสเฟตที่เป็นส่วนประกอบของพันธะจะเชื่อมโยงระหว่างหมู่ ไฮดรอกซิลที่ตำแหน่ง 5 ของนิวคลีโอไทด์โมเลกุลหนึ่งกับหมู่ไฮดรอกซิลที่ตำแหน่ง 3 ในโมเลกุลถัดไป จึงทำให้นิวคลีโอไทด์มีโครงสร้างของสันหลัง ( backbone ) เป็นฟอสเฟตกับน้ำตาลและมีแขนงข้างเป็นเบส อาจจำแนกได้เป็น DNAและ RNA
DNA

บทความหลัก: ดีเอ็นเอ
DNA (อังกฤษ: deoxyribonucleic acid) พบในนิวเคลียสของเซลล์และไวรัสบางชนิด เป็นสารพันธุกรรม ในธรรมชาติส่วนใหญ่มักอยู่ในรูปเกลียวคู่ (Double stranded DNA) DNA ที่อยู่ในเซลล์มีจำนวนมากมักมีโครโมโซมเรียงตัวกันเป็นคู่หรือดิพลอยด์ มักพบบริเวณภายในนิวเคลียสของเซลล์
DNA > ขนาดและรูปร่าง

รูปร่างของ DNA ในสิ่งมีชีวิตแต่ละประเภทแตกต่างกัน เช่น เซลล์โพรคาริโอต ไวรัส แบคทีเรีย รวมทั้งคลอโรพลาสต์และไมโทคอนเดรีย ที่มี DNA เป็นวงแหวนเกลียวคู่ ส่วนในยูคาริโอต มี 2 ชนิด คือ ชนิดที่อยู่ในนิวเคลียส เรียก nuclear DNA อยู่ในรูปเกลียวคู่ปลายเปิด และชนิดที่อยู่ในไมโทคอนเดรียเรียก Mitochondrial DNA มีลักษณะเป็นวงแหวนเกลียวคู่ และขดตัวเป็นเกลียวคู่ยิ่งยวด ในพืชพบ DNA ทั้งในนิวเคลียสและคลอโรพลาสต์
DNA > ลักษณะที่สำคัญของ DNA

Watsan และ Crick พบว่าโครงสร้างตามธรรมชาติของ DNA ในเซลล์ทุกชนิดเป็นเกลียวคู่ซึ่งมีโครงสร้างที่เสถียรที่สุด โดยมีเบสอยู่ด้านในระหว่างสายของ DNA ทั้ง 2 ในลักษณะที่ตั้งฉากกับแกนหลักและวางอยู่ในระนาบเดียวกัน การที่เบสวางอยู่ในสภาพเช่นนี้ทำให้เบสระหว่างอะดีนีนและไทมีนสามารถเกิดพันธะได้ 2 พันธะ และเบสระหว่างกวานีนกับไซโทซีนเกิดได้ 3 พันธะ ซึ่งการเข้าคู่กันนี้ถ้าสลับคู่กันจะทำให้พลังงานที่ยึดเหนี่ยวไม่เหมาะสมกับการเข้าคู่ เพื่อเกิดเกลียวคู่ของ DNA
ถ้าการเรียงตัวของเบสใน DNA สายหนึ่งเป็น T-C-C-A-A-G ลำดับการเรียงตัวของเบสในอีกสายหนึ่งจึงต้องเป็น A-G-G-T-T-C เราเรียกลักษณะนี้ว่าการจับกันของเบสคู่สม ( base complementary )
DNA > สมบัติของ DNA ในสารละลาย

สมบัติเกี่ยวกับกรดและเบส DNA แสดงสมบัติเป็นกรดเนื่องจากหมู่ฟอสเฟตที่อยู่ในพันธะฟอสโฟไดเอสเทอร์มีค่า pKa ประมาณ 2.1 ฉะนั้นที่ pH ปกติในเซลล์ของร่างกายประมาณ 6.7 หมู่ฟอสเฟตดังกล่าวจะมีประจุรวมทั้งกรดนิวคลีอิกในเซลล์มีประจุลบด้วยทำให้สามารถจับกับแอนไอออนหรือแคตไอออน หรือสายอื่นๆที่มีประจุบวก เช่น ฮีสโทน (histone) โพรทามีน (protamine)